ToekomsVenster: Genade onbeskryflik groot | Maroela Media
verlore seun 'n wegloopkind
wou self my sake rel.
U Seun bring my verlore mens
Die bekende lied "Amazing Grace" word klaarblyklik meer as 10 miljoen keer jaarliks uitgevoer en verskyn op meer as 11000 musiek opnames. Die komponis, John Newton wat in 1725 gebore is, was 'n slawehandelaar wat onverskillig en roekeloos gelewe het.
Tydens een van sy see reise het die boot bykans gesink. Newton het die Here aangeroep en vrag het wonderbaarlik in die stormsee rond geskuif en die instromende water gekeer. Dit het 'n kentering in Newton se lewe teweeg gebring.
In 1764 word hy as leraar georden en skryf nie minder as 280 liedere wat tydens die erediens gebruik word nie. "Amazing Grace" komponeer hy in 1772.
Vier en dertig jaar later publiseer hy 'n pamflet waarin hy sy aandeel in die onmenslike handel in slawe erken. Daarin skryf hy: "It will always be a subject of humiliating reflection to me, that I was once an active instrument in a business at which my heart now shudders." In 1807 word slawerny onder William Wilberforce deur die Parlement in Groot Brittanje finaal afgeskaf. Newton sterf aan die einde van daardie jaar.
Is "Genade onbeskryflik groot", "Amazing Grace" in Afrikaans, vir jou 'n werklikheid of dalk net 'n aangrypende lied maar waarvan die realiteit jou steeds ontgaan?